stanford-oval/wikipedia huggingface dataset:
ปราสาทคายร์นาร์วอน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปราสาทคายร์นาร์วอน
ระเบียงภาพ

ปราสาทและตัวเมือง
หอเหยี่ยว
ประตูกษัตริย์
หอด้านตะวันออกเฉียงเหนือและประตูราชินีมองจากด้านในของปราสาท
ลานกลางปราสาท
ปริศนาฆาตกรรม โรเบิร์ต เอฟ. เคนเนดี้

| ปริศนาฆาตกรรม โรเบิร์ต เอฟ>  เคนเนดี้ |
| --- | --- |
หน้าปกดีวีดี
กำกับ: เอมิลิโอ เอสเตเวซ
เขียนบท: เอมิลิโอ เอสเตเวซ
อำนวยการสร้าง: เอมิลิโอ เอสเตเวซ
นักแสดงนำ: แอนโทนี ฮ็อปกินส์ แฮร์รี่ เบลาฟอนเต้ นิก แคนนอน เดมี มัวร์ เฮเลน ฮันต์ มาร์ติน ชีน เอมิลิโอ เอสเตเวซ ชารอน สโตน แอชตัน คุชเชอร์ เฮเทอร์ แกรห์ม โจชัว แจ็กสัน ไชอา เลอบัฟ วิลเลียม เอช. เมซี ลินเซย์ โลแฮน เอไลจาห์ วูด คริสเตียน สเลเตอร์ ลอว์เรนซ์ ฟิชเบิร์น
วันฉาย: 23 พฤศจิกายน ค.ศ. 2006
ความยาว: 120 นาที
ประเทศ: สหรัฐอเมริกา
ภาษา: อังกฤษ
ข้อมูลจาก IMDb
ปริศนาฆาตกรรม โรเบิร์ต เอฟ. เคนเนดี (อังกฤษ: Bobby) เป็นภาพยนตร์สัญชาติอเมริกัน อำนวยการสร้าง เขียนบทและกำกับ โดย เอมิลิโอ เอสเตเวซ เป็นภาพยนตร์ที่มีเนื้อหาเกี่ยวกับการลอบสังหารโรเบิร์ต เอฟ. เคนเนดี หรือ บ็อบบี เคนเนดี วุฒิสภาสหรัฐที่อยู่ในช่วงรณรงค์หาเสียงเลือกตั้งประธานาธิบดีใน ค.ศ. 1968 โดยมีนักแสดงชื่อดังร่วมแสดงด้วยจำนวนมาก อาทิ แอนโทนี ฮ็อปกินส์, แฮร์รี่ เบลาฟอนเต้, นิก แคนนอน, เดมี มัวร์, เฮเลน ฮันต์, มาร์ติน ชีน, เอมิลิโอ เอสเตเวซ, ชารอน สโตน, แอชตัน คุชเชอร์, เฮเทอร์ แกรห์ม, โจชัว แจ็กสัน, ไชอา เลอบัฟ, วิลเลียม เอช. เมซี, ลินเซย์ โลแฮน, เอไลจาห์ วูด, คริสเตียน สเลเตอร์, ลอว์เรนซ์ ฟิชเบิร์น เป็นต้น
เนื้อหา

Bobby เป็นเรื่องราวของคน 22 คนที่เกี่ยวข้องกับโรงแรมแอมบาสเดอร์ ลอสแอนเจลิส ที่ซึ่งสมาชิกวุฒิสภา โรเบิร์ต เคนเนดี จากพรรคเดโมแครต จะมาปราศรัยในการหาเสียงเลือกตั้งประธานาธิบดีสหรัฐอเมริกา ในคืนวันที่ 5 มิถุนายน ค.ศ. 1968 ซึ่งคู่แข่งคือ สมาชิกวุฒิสภา ยูจีน แมคคาร์ธี เพิ่งจะชนะไปในรัฐมินนิโซตา ซึ่งเป็นรัฐที่แมคคาร์ธีเป็นเจ้าของพื้นที่
คนทั้ง 22 คนผูกพันซึ่งกันและกัน แต่ไม่เกี่ยวข้องกันทั้งหมด แต่ล้วนแต่รอคอยความหวังที่ โรเบิร์ต เคนเนดี จะชนะการเลือกตั้ง แต่หลังจากที่เคนเนดีปราศรัยจบไม่นาน เวลาเลยเที่ยงคืนไปไม่นาน เขาก็ถูกยิงในห้องครัวของโรงแรม ระหว่างสัมผัสมือกับกลุ่มผู้สนับสนุน ท่ามกลางความสับสนอลหม่านของผู้สนับสนุน ขณะที่ถูกนำส่งโรงพยาบาล เคนเนดีก็เสียชีวิต ซึ่งคนทั้ง 22 คนเหล่านั้นบ้างก็ได้รับบาดเจ็บ แต่ไม่มีผู้ใดเสียชีวิต
เบื้องหลัง

Bobby เป็นภาพยนตร์ที่สร้างมาจากเหตุการณ์การลอบสังหารโรเบิร์ต เอฟ. เคนเนดี ในระหว่างรณรงค์หาเสียงเลือกตั้งในปี ค.ศ. 1968 ที่รัฐแคลิฟอร์เนีย ซึ่งกำลังมีคะแนนนิยมเหนือคู่แข่ง ยูจีน แมคคาร์ธี สมาชิกวุฒิสภารัฐมินนิโซตา หลังเที่ยงคืนเล็กน้อย ตรงกับเช้าวันที่ 6 มิถุนายน เคนเนดีก็เสียชีวิต
ภาพยนตร์ไม่มีตัวละครเอก มีเนื้อหาเกี่ยวกับบุคคล 22 คนที่ไม่เกี่ยวข้องกันโดยตรง แต่อยู่ในช่วงเหตุการณ์ทางการเมืองของสหรัฐอเมริกาในช่วงเวลานั้น อาทิ สงครามเวียดนาม การเหยียดสีผิว โดยมีภาพตัดสลับกับวิดีโอและการรายงานข่าวเหตุการณ์จริง และการปราศรัยครั้งสุดท้ายของเคนเนดี
ปลากดหัวเสียมสาละวิน

| ปลากดหัวเสียมสาละวิน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Bagridae
สกุล:: Sperata
สปีชีส์:: S.  acicularis
ชื่อทวินาม
Sperata acicularis Ferraris & Runge, 1999

ปลากดหัวเสียมปลาสะวิน (อังกฤษ: Salween shovelhead catfish; ชื่อวิทยาศาสตร์: Sperata acicularis) เป็นปลาหนังจำพวกปลากดหัวเสียมหรือปลาแก๊ดชนิดหนึ่ง ในวงศ์ปลากด (Bagridae) มีลักษณะสำคัญ คือ ส่วนหัวและจะงอยปากยื่นยาวมากที่สุดในกลุ่มปลากดทั้งหมด  หัวแบนราบเล็กน้อย  ลำตัวทรงกระบอก  แต่ด้านหลังยกสูง  และเรียวไปทางด้านท้าย  ตาเล็กอยู่ด้านบนของหัว  ริมฝีปากตัดตรงอยู่ปลายสุดของจะงอยปาก  หนวดที่ริมฝีปากยาวมาก  ครีบหลังไม่มีก้านครีบแข็ง  ครีบไขมันยาวมาก  ครีบหางใหญ่เว้าลึก  ตัวมีสีเทาอมฟ้า  หรือเขียวอ่อน  ด้านท้องสีจาง  ครีบสีจาง  ครีบไขมันมีดวงสีดำเด่น ขอบขาวที่ตอนปลายท้ายสุด  ครีบหางมีสีแดงเรื่อ ๆ
ขนาดพบใหญ่สุดถึง  1  เมตร ขนาดที่พบทั่วไป  50  เซนติเมตร  จับได้โดยเบ็ดราว  ข่ายลอย  พบเฉพาะในแม่น้ำสาละวินและสาขา, แม่น้ำตะนาวศรี รวมถึงแม่น้ำอิรวดี และแม่น้ำพะโค ในประเทศพม่า  นิยมบริโภคในท้องถิ่นโดยปรุงสด  ในประเทศไทยมักถูกจับขึ้นขายในท้องตลาดของจังหวัดแม่ฮ่องสอน  และอำเภอแม่สอด จังหวัดตาก  เป็นครั้งคราว  เนื้อมีรสชาติดีพบมีการทำรังวางไข่โดยขุดแอ่งขนาดเส้นผ่าศูนย์กลาง 1  เมตร และเลี้ยงลูกอ่อนถึงขนาด  3–4 เซนติเมตร  หรืออาจจะใหญ่กว่า  แต่ตัวผู้หรือตัวเมียเป็นผู้เลี้ยงยังไม่ทราบแน่ชัด  รังที่พบอยู่ในระดับความลึกประมาณ  2  เมตร  ในเดือนเมษายน  ที่แม่น้ำปายมีพื้นเป็นทรายปนโคลนมีกรวดปนและใกล้กับกองหิน
นอกจากนี้แล้ว ปลากดหัวเสียมสาละวินยังนิยมเลี้ยงเป็นปลาสวยงามอีกด้วย
แหล่งข้อมูลอื่น

รูปและข้อมูลปลากดหัวเสียมสาละวิน
ข้อมูลที่เกี่ยวข้องกับ Sperata acicularis ที่วิกิสปีชีส์
ปริศนาควีนแปดตัว

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |          |          |          |          |          |          |          |          | 8 |
| 7 |          |          |          |          |          |          |          |          | 7 |
| 6 |          |          |          |          |          |          |          |          | 6 |
| 5 |          |          |          |          |          |          |          |          | 5 |
| 4 |          |          |          |          |          |          |          |          | 4 |
| 3 |          |          |          |          |          |          |          |          | 3 |
| 2 |          |          |          |          |          |          |          |          | 2 |
| 1 |          |          |          |          |          |          |          |          | 1 |
|  | a | b | c | d | e | f | g | h |  |
คำตอบหนึ่งที่เป็นไปได้
ปริศนาควีนแปดตัว (อังกฤษ: eight queens puzzle) คือปัญหาการวางควีนลงบนกระดานหมากรุกขนาด 8×8 โดยไม่ให้มีควีนตัวใดกินกันได้ ซึ่งควีนทุกตัวเป็นศัตรูกัน นั่นคือ จะต้องไม่มีควีนตัวใดที่อยู่แถวเดียวกัน หรือหลักเดียวกัน หรือแนวทแยงเดียวกัน ปริศนาควีน n ตัว คือการวางควีน n ตัว ลงในกระดานหมากรุกขนาด n×n
ประวัติศาสตร์ควีน8ตัว

ปัญหานี้ถูกตั้งขึ้นใน ค.ศ. 1848 โดยนักเล่นหมากรุกชื่อ Max Bezzel และหลายปีต่อมา นักคณิตศาสตร์หลายคนรวมทั้งคาร์ล ฟรีดริช เกาส์ ได้ศึกษาปัญหานี้ ค.ศ. 1874 S. Gunther ได้เสนอวิธีหาคำตอบโดยใช้ดีเทอร์มิแนนต์
จำนวนคำตอบทั้งหมด

ปริศนาควีนแปดตัว มีคำตอบที่แตกต่างกันทั้งหมด 92 คำตอบ. แต่ถ้าเราไม่นับคำตอบที่เกิดจากการหมุน หรือสะท้อนของคำตอบก่อนๆ มันจะมีเพียง 12 คำตอบเท่านั้น. ตารางข้างล่างนี้คือจำนวนคำตอบของปัญหาควีน n ตัว ทั้งแบบนับทั้งหมด และแบบไม่นับซ้ำ
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| n:    | 1    | 2    | 3    | 4    | 5    | 6    | 7    | 8    | 9    | 10    | 11    | 12    | 13    | 14    | 15   |
| ไม่นับซ้ำ:    | 1    | 0    | 0    | 1    | 2    | 1    | 6    | 12    | 46    | 92    | 341    | 1,787    | 9,233    | 45,752    | 285,053   |
| นับทั้งหมด:    | 1    | 0    | 0    | 2    | 10    | 4    | 40    | 92    | 352    | 724    | 2,680    | 14,200    | 73,712    | 365,596    | 2,279,184 |
สังเกตว่า จำนวนคำตอบของควีน 6 ตัว น้อยกว่าคำตอบของควีน  5 ตัว
ปลากดหัวแข็ง

| ปลากดหัวแข็ง |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Ariidae
สกุล:: Arius
สปีชีส์:: A.  maculatus
ชื่อทวินาม
Arius maculatus   (Thunberg, 1792)

ชื่อพ้อง
 Arius angulatus Bleeker, 1846  Arius chondropterygioides Bleeker, 1846  Arius gagoroides Bleeker, 1846  Arius heckelii Bleeker, 1846  Arius pidada Bleeker, 1846  Arius viviparus Bleeker, 1846  Hemipimelodus atripinnis Fowler, 1937  Hemipimelodus bicolor Fowler, 1935
ปลากดหัวแข็ง  (อังกฤษ: Spotted catfish) เป็นปลาหนังมีชื่อวิทยาศาสตร์ว่า Arius maculatus ในวงศ์ปลากดทะเล (Ariidae) มีรูปร่างและพฤติกรรมทั่วไปคล้ายปลาอุก (Cephalocassis borneensis) ที่เป็นปลาในวงศ์เดียวกัน ต่างกันตรงที่มีจุดสีดำอยู่ที่ครีบไขมัน
มีความยาวประมาณ 35 เซนติเมตร ขนาดโตเต็มที่ยาวได้ถึง 80 เซนติเมตร  พบในแม่น้ำเจ้าพระยาและแม่น้ำโขงตอนล่าง  รวมถึงทะเลสาบสงขลา หากินอยู่บริเวณพื้นน้ำ โดยกินสัตว์น้ำที่ไม่มีกระดูกสันหลังต่าง ๆ เป็นอาหาร ปลากดหัวแข็ง มีชื่อเฉพาะในวงการปลาสวยงามว่า "ปลาอุกจุดดำ"
แหล่งข้อมูลอื่น

รูปและข้อมูลปลาอุกจุดดำ
ข้อมูลที่เกี่ยวข้องกับ Arius maculatus ที่วิกิสปีชีส์
ปลากดหมู

| ปลากดหมู ช่วงเวลาที่มีชีวิตอยู่: ไพลโอซีนตอนปลาย-ปัจจุบัน |
| --- | --- |

ชนิด R. rita

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Bagridae
สกุล:: Rita Bleeker, 1854

ชนิด
 ดูในเนื้อหา
ชื่อพ้อง
 Gogrius Day, 1867
ปลากดหมู (อังกฤษ: Rita catfishes) เป็นสกุลของปลาหนังน้ำจืด ในสกุล Rita (/ริ-ต้า/) ในวงศ์ปลากด (Bagridae)
ปลากดหมู เป็นปลาหนังที่มีลำตัวอ้วนป้อม มีหนวดสั้น ๆ 4 คู่ 2 คู่ใต้คางเพื่อใช้เป็นอวัยวะสัมผัส และมีลักษณะเด่น คือ มีแผ่นกระดูกบริเวณท้ายทอยและบริเวณเหนือครีบอก เป็นแผ่นหนาและแข็งมาก
มีขนาดเฉลี่ยยาวประมาณ 19–30 เซนติเมตร ยกเว้นในชนิด R. rita ที่ยาวได้ 150 เซนติเมตร และชนิด R. sacerdotum ที่ยาวได้ถึง 200 เซนติเมตร ซึ่งนิยมเลี้ยงเป็นปลาสวยงามทั้งคู่ เป็นปลาที่หากินตามพื้นน้ำ โดยกินปลาและสัตว์น้ำขนาดเล็กเป็นอาหาร พบกระจายพันธฺ์ในแม่น้ำสายใหญ่ในประเทศอินเดีย และบางส่วนในประเทศพม่า
การจำแนก

R. chrysea  Day, 1877
R. gogra (Sykes, 1839)
R. kuturnee (Sykes, 1839)
R. macracanthus Ng, 2004
R. rita (Hamilton, 1822) (ปลากดหมูริต้า)
R. sacerdotum Anderson, 1879 (ปลากดหมูสาละวิน)
และพบ 2 ชนิดที่เป็นฟอสซิล คือ R. grandiscutata (Lydekker, 1886) & R. theobaldi (Lydekker, 1886) พบในยุคไพลโอซีนตอนปลายในชั้นหินศิวาลิค ในรัฐปัญจาบ ประเทศอินเดีย
แหล่งข้อมูลอื่น

ข้อมูลที่เกี่ยวข้องกับ Rita ที่วิกิสปีชีส์
ปรีวีเคาน์ซิล

บทความนี้เกี่ยวกับสภาองคมนตรีในสมัยรัชกาลที่ 5 ของประเทศไทย สำหรับองคมนตรี (privy council) ในความหมายทั่วไป ดูที่ สภาองคมนตรี
| ภาพรวมหน่วยงาน |
| --- | --- |
ก่อตั้ง: 15 สิงหาคม พ.ศ. 2417
ยุบเลิก: พ.ศ. 2435
เขตอำนาจ: สยาม
ปรีวีเคาน์ซิล หรือ สภาที่ปฤกษาในพระองค์ (อังกฤษ: privy council) เป็นสภาที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้แต่งตั้งขึ้นเมื่อวันที่ 15 สิงหาคม พ.ศ. 2417 ตาม พระราชบัญญัติปรีวีเคาน์ซิล พุทธศักราช ๒๔๑๗ ประกอบด้วยพระบรมวงศานุวงศ์ และข้าราชการชั้นผู้ใหญ่จำนวน 49 คน มีหน้าที่ถวายคำปรึกษาส่วนพระองค์ สืบสวนข้อเท็จจริงในราชการต่างๆ เพื่อกราบบังคมทูลและถวายความเห็นให้ทรงทราบ สอดส่องเหตุการณ์สำคัญในบ้านเมือง  รวมไปถึงการชำระความฎีกาที่มีผู้นำมาถวาย  ต่อมาเมื่อปี พ.ศ. 2430 ทรงพระกรุณาโปรดเกล้าฯ ให้แต่งตั้งสภาที่ปฤกษาในพระองค์เพิ่มอีก 42 คน
ในปี พ.ศ. 2435 พระบาทสมเด็จพระจุลจอมเกล้าเจ้าอยู่หัว ทรงปฏิรูปการปกครอง และโปรดเกล้าฯ ให้เปลี่ยนสภาที่ปฤกษาในพระองค์เป็น "องคมนตรีสภา" แทน
สภาที่ปฤกษาในพระองค์

จำนวน 91 คน
แต่งตั้งครั้งแรก จำนวน 49 คน ประกอบด้วย
สมเด็จเจ้าฟ้ามหามาลา (กรมพระยาบำราบปรปักษ์)
สมเด็จพระเจ้าน้องยาเธอ เจ้าฟ้าจาตุรนต์รัศมี
พระองค์เจ้ากฤษดาอภินิหาร
พระองค์เจ้าคัคณางค์ยุคล
พระองค์เจ้าทวีถวัลยลาภ
พระองค์เจ้าศุขสวัสดี
พระองค์เจ้าสายสนิทวงษ์
พระองค์เจ้าสิงหนาทราชตุรงค์ฤทธิ์
พระองค์เจ้ากลาง (กรมพระเทเวศร์วัชรินทร์)
พระองค์เจ้าอรุณวงศ์ (กรมหลวงวรศักดาพิศาล)
พระองค์เจ้ายุคันธร (กรมหมื่นอนันตการฤทธิ์)
พระองค์เจ้าสิงหรา (กรมหมื่นอักษรสาสนโสภณ  ต่อมาทรงโปรดเกล้าฯ เป็น กรมหลวงบดินทรไพศาลโสภณ)
พระองค์เจ้าชมพูนุท (กรมหมื่นเจริญผลพูลสวัสดิ์)
เจ้าพระยาภาณุวงษ์
เจ้าพระยาภูธราภัย
พระยาราชสุภาวดี
พระยาศรีพิพัฒน์
พระยาราชวรานุกูล
พระยากระสาปน์กิจโกศล
พระยาภาษกรวงษ์
พระยาอภัยรณฤทธิ์
พระยามหาอำมาตย์
พระยาเจริญราชไมตรี
พระยาราไชยสวริยาธิบดี
พระยาพิพิธโภไคย
พระยาจ่าแสนบดี
พระยาอนุรักษ์ราชมณเฑียร
พระยารัตนภัณฑมนตรี
พระยาอาหารบริรักษ์
พระยาเพชรชฎา
พระยาพิพัฒน์โกษา
พระยาอินทราธิบดีสีหราชรองเมือง
พระยาราชสงคราม
พระยาโชฎึกราชเศรษฐี
พระยานรนารถภักดี
พระยามหาเทพย์
พระยามหามนตรี
พระยาอินทรเทพย์
พระยาพิเรนทรเทพย์
เจ้าหมื่นเสมอใจราช (พระยามนตรีสุริยวงศ์ ชื่น บุนนาค)
เจ้าหมื่นไวยวรนารถ (พระยาประภากรวงศ์ ชาย บุนนาค)
เจ้าหมื่นสรรพเพธภักดี
พระสุนทรานุกิจปรีชา
พระยาสมุทรบุรารักษ์ (เนตร)
พระปรีชากลการ (สำอาง อมาตยกุล)
พระราชเสนา
พระนรินทรเสนี
พระไพรัชพากยภักดี
หลวงวิจารณ์จักรกิจ (พระยาเพชรพิชัย เจิม)
แต่งตั้งครั้งที่ 2 จำนวน 42 พระองค์ ประกอบด้วย
สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช
พระเจ้าน้องยาเธอ กรมหมื่นประจักษ์ศลิปาคม
พระเจ้าน้องยาเธอ พระองค์เจ้าเกษมศรีศุภโยค
พระเจ้าน้องยาเธอ กรมหมื่นศิริธัชสังกาศ
พระเจ้าน้องยาเธอ พระองค์เจ้าทองแถมถวัลยวงศ์
พระเจ้าน้องยาเธอ กรมหมื่นสรรพสิทธิประสงค์
พระเจ้าน้องยาเธอ กรมหลวงเทวะวงศ์วโรปการ
พระเจ้าน้องยาเธอ กรมหมื่นสมมตอมรพันธุ์
พระเจ้าน้องยาเธอ พระองค์เจ้าจันทรฑัตจุธาธาร
พระเจ้าน้องยาเธอ พระองค์เจ้าไชยานุชิต
พระเจ้าน้องยาเธอ พระองค์เจ้าวรวรรณากร
พระเจ้าน้องยาเธอ กรมหมื่นดำรงราชานุภาพ
พระเจ้าน้องยาเธอ พระองค์เจ้าศรีเสาวภางค์
พระเจ้าน้องยาเธอ พระองค์เจ้าโสณบัณฑิต
พระเจ้าน้องยาเธอ กรมขุนนริศรานุวัดติวงศ์
พระเจ้าน้องยาเธอ พระองค์เจ้าวัฒนานุวงศ์
พระเจ้าน้องยาเธอ พระองค์เจ้าสวัสดิโสภณ
พระเจ้าน้องยาเธอ พระองค์เจ้าไชยันตมงคล
สภาที่ปฤกษาในพระองค์นี้ ถือเป็นต้นแบบของคณะองคมนตรีในประเทศไทยในปัจจุบัน
ดูเพิ่ม

ความเคลื่อนไหวสู่การเปลี่ยนแปลงการปกครองสยาม
สภาที่ปฤกษาราชการแผ่นดิน
คณะองคมนตรี
ปลากระดี่แดง

| ปลากระดี่แดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Osphronemidae
สกุล:: Trichogaster
สปีชีส์:: T.  chuna
ชื่อทวินาม
Trichogaster chuna (Hamilton, 1822)

ชื่อพ้อง
 Polyacanthus sota (Hamilton, 1822)  Colisa sota (Hamilton, 1822)  Colisa chuna (Hamilton, 1822)
ปลากระดี่แดง (อังกฤษ: Honey gourami, Red gourami; ชื่อวิทยาศาสตร์: Trichogaster chuna) ปลาน้ำจืดขนาดเล็กชนิดหนึ่ง ในสกุล Trichogaster ในวงศ์ Osphronemidae
มีรูปร่างและลักษณะคล้ายปลากระดี่แคระ (T. lalia) ซึ่งจัดเป็นปลาอยู่ในสกุลเดียวกัน แต่ทว่าปลากระดี่แดงจะมีรูปร่างที่ยาวกว่าอย่างเห็นได้ชัด สีของลำตัวจะเป็นสีแดง, สีส้ม หรือสีเหลือง ช่วงท้องสีจะจางไปเป็นสีขาว โดยที่ตลอดทั้งลำตัวโดยไม่มีลวดลายเหมือนปลากระดี่แคระ
ขนาดเมื่อโตเต็มที่ ตัวผู้จะมีขนาดประมาณ 5 เซนติเมตร ขณะที่ตัวเมียประมาณ 4 เซนติเมตร พบกระจายพันธุ์ในประเทศอินเดียและบังกลาเทศ อีกทั้งยังมีบางข้อมูลว่าระบุว่าพบในประเทศไทยด้วย ส่วนพฤติกรรมและการวางไข่คล้ายกับปลากระดี่ในสกุล Trichogaster ชนิดอื่น ๆ
ปลากระดี่แดง เป็นปลาอีกชนิดหนึ่งที่นิยมเลี้ยงกันเป็นปลาสวยงาม โดยมีอุปนิสัยไม่ดุร้ายก้าวร้าวมากนัก สามารถเลี้ยงรวมกับปลาชนิดอื่น ๆ ที่มีขนาดลำตัวใกล้เคียงกันได้เป็นอย่างดี
ปริศนาข้าวไรย์

| --- | --- |
ภาพใบหุ้มปก (Dust-jacket) ฉบับเผยแพร่ในสหราชอาณาจักร, พิมพ์ครั้งแรก
ผู้ประพันธ์: Agatha Christie
ชื่อเรื่องต้นฉบับ: A Pocket Full of Rye
ประเทศ: สหราชอาณาจักร
ภาษา: อังกฤษ
ประเภท: นวนิยายอาชญากรรม
สำนักพิมพ์: Collins Crime Club
วันที่พิมพ์: 9 พฤศจิกายน พ.ศ. 2496
ชนิดสื่อ: ตีพิมพ์ (ปกแข็ง & ปกอ่อน)
หน้า: 192 หน้า (ปกแข็ง, พิมพ์ครั้งแรก)
OCLC: 1075487545
เรื่องก่อนหน้า: After the Funeral 
เรื่องถัดไป: Destination Unknown 
ปริศนาข้าวไรย์ (อังกฤษ: A Pocket Full of Rye) เป็นนวนิยายสืบสวนที่ประพันธ์โดย อกาธา คริสตี ตีพิมพ์ครั้งแรกในสหราชอาณาจักรโดย Collins Crime Club เมื่อวันที่ 9 พฤศจิกายน พ.ศ. 2496 และตีพิมพ์ในสหรัฐอเมริกาในปีถัดมาโดย Dodd, Mead and Company ฉบับของสหราชอาณาจักรมีราคา 10 ชิลลิง และหกเพนนี ส่วนฉบับของสหรัฐอเมริกามีราคา 2.75 ดอลลาร์สหรัฐ เนื้อเรื่องมี Miss Marple เป็นนักสืบ
คำอธิบายของชื่อเรื่อง

ชื่อเรื่องและสาระสำคัญของโครงเรื่องอ้างถึงบทเพลงกล่อมเด็กเช่นเดียวกับนวนิยายอีกหลายเรื่องของ Christie โดยในเรื่องนี้อ้างถึงเพลง ‘’Sing a Song of Sixpence’’
สรุปโครงเรื่อง

Rex Fortescue เสียชีวิตขณะดื่มชาตอนเช้าที่สำนักงานของเขา เบาะแสเดียวที่มีคือข้าวไรย์ที่พบในกระเป๋ากางเกง ต่อมาเกิดฆาตกรรมขึ้นอีกสองราย มีเพียง Jane Marple ที่มองเห็นรูปแบบของฆาตกรรม ซึ่งเชื่อมโยงบทเพลงกล่อมเด็กกับเหยื่อฆาตกรรม
ตัวละคร

Rex Fortescue – นักธุรกิจด้านการเงิน มีบุตรชายสองคนและบุตรสาวหนึ่งคน แต่งงานกับภรรยาคนที่สอง
Adele Fortescue – ภรรยาคนที่สองของ Rex Fortescue มีคนรักชื่อว่า Vivian Dubois
Percival Fortescue – บุตรชายคนโตของ Rex Fortescue กับภรรยาคนแรก เป็นหุ้นสวนในกิจการของบิดา
Jennifer Fortescue – ภรรยาของ Percival Fortescue
Lancelot Fortescue – บุตรชายคนรองของ Rex Fortescueกับภรรยาคนแรก อาศัยอยู่ที่แอฟริกามาเจ็ดปี
Pat Fortescue – ภรรยาของ Lancelot Fortescue
Elaine Fortescue – บุตรสาวคนเล็กของ Rex Fortescue
Gerald Wright – คนรักของ Elaine Fortescure
Miss Ramsbottom – พี่สาวภรรยาคนแรกของ Rex Fortescue อายุประมาณแปดสิบปี
Mary Dove – แม่บ้านในบ้าน Fortescue
Gladys Martine – สาวใช้ในบ้าน Fortescue
Ellen – สาวใช้ในบ้าน Fortescue
Mr. Crump – หัวหน้าคนรับใช้ประจำบ้าน Fortescue
Mrs. Crump – ภรรยาของ Mr. Crump และเป็นแม่ครัวประจำบ้าน
Vivian Edward Dubois – ผู้ร่วมเล่นกอล์ฟกับ Adele Fortescue และต่อมาได้สานสัมพันธ์ฉันคนรัก
Inspector Neele – ตำรวจที่รับผิดชอบคดีฆาตกรรม Rex Fortescue
Miss Marple – นักสืบสมัครเล่นที่ช่วยเหลือ Inspector Neele
ปริศนามนุษย์กลของอูโก้

| ปริศนามนุษย์กลของอูโก้ |
| --- | --- |

กำกับ: Martin Scorsese
บทภาพยนตร์: John Logan
สร้างจาก: หนังสือ The Invention of Hugo Cabret โดย Brian Selznick
อำนวยการสร้าง: Martin Scorsese Graham King Timothy Headington Johnny Depp
นักแสดงนำ: Ben Kingsley Sacha Baron Cohen Asa Butterfield Chloë Moretz Ray Winstone Emily Mortimer Christopher Lee Helen McCrory Michael Stuhlbarg Frances de la Tour Richard Griffiths Jude Law
กำกับภาพ: Robert Richardson
ตัดต่อ: Thelma Schoonmaker
ดนตรีประกอบ: Howard Shore
บริษัทผู้สร้าง: GK Film Infinitum Nihil  
ผู้จัดจำหน่าย: Paramount Pictures (ทั่วโลก) Entertainment Film Distributors (สหราชอาณาจักร)
วันฉาย:   23 พฤศจิกายน ค.ศ. 2011 (2011-11-23) (สหรัฐอเมริกา)    16 กุมภาพันธ์ ค.ศ. 2012 (2012-02-16) (ไทย) 
ความยาว: 125
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $150 ถึง $170 million
ทำเงิน: $185,770,160
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ปริศนามนุษย์กลของอูโก้ (อังกฤษ: Hugo) เป็นภาพยนตร์ 3 มิติ แนวอิงประวัติศาสตร์ ผจญภัย ดราม่า จากหนังสือของ Brian Selznick เรื่อง The Invention of Hugo Cabret เกี่ยวเกับเด็กผู้ชายที่อาศัยในสถานีรถไฟ มองต์ปาร์นาส เป็นสถานีรถไฟของปารีส เป็นผลงานการกำกับและอำนวยการผลิตโดย มาร์ติน สกอร์เซซี และดัดแปลงบทโดย จอห์น โลแกน ผลิตโดย เกรแฮม คิง เจ้าของ บริษัท GK Film และ จอห์นนี เดปป์ เจ้าของ บริษัท Infinitum Nihil นำแสดงโดย เอซา บัตเตอร์ฟีลด์, โคลอี มอเรตซ์, เบน คิงสลีย์, ซาชา บารอน โคเฮน, เฮเลน แม็คโครรี, เรย์ วินสโตน, เอมิลี มอร์ติเมอร์ และ จู๊ด ลอว์
ปริศนามนุษย์กลของอูโก้ ได้ชิงรางวัลออสการ์ 11 สาขา ได้รางวัลมา 5 สาขา รางวัลออสการ์ สาขาลำดับเสียงยอดเยี่ยม, รางวัลออสการ์ สาขาบันทึกเสียงยอดเยี่ยม, รางวัลออสการ์ กำกับศิลป์ยอดเยี่ยม, รางวัลออสการ์ สาขาถ่ายภาพยอดเยี่ยม, รางวัลออสการ์ สาขาเทคนิคพิเศษยอดเยี่ยม
เรื่องย่อ

ศตวรรษ 30 ยุคที่ภาพยนตร์ยังเฟื่องฟู อูโก้ คาเบรต์ (เอซา บัตเตอร์ฟีลด์) เด็กชายอาศัยอยู่กับพ่อ (จู๊ด ลอว์) ช่างซ่อมนาฬิกาชื่อดังแห่งปารีส ทั้งคู่ได้ใช้เวลาชมภาพยนตร์ที่ชื่นชอบ ฌอร์ฌ เมลิเยส์ (เบน คิงสลีย์) แต่เมื่อพ่อของอูโก้เสียชีวิตไป ชีวิตของอูโก้ก็เปลี่ยนไป ใช้ชีวิตอย่างลับๆ ด้วยการอาศัยอยู่ระหว่างกำแพงสถานีรถไฟ ของชิ้นสุดท้ายที่พ่อให้กับอูโก้คือหุ่นยนต์หนึ่งตัว อูโก้พยายามซ่อมมันเพื่อให้รู้ว่าพ่อทิ้งความลับอะไรไว้ แต่ไม่ง่ายอย่างที่คิดเมื่ออูโก้โดนเจ้าของร้านของเล่นจับได้ว่ากำลังขโมยของที่จะนำมาซ่อม ความโชคร้ายของเด็กกำพร้ายังมีความโชคดีเหลืออยู่ หลังจากนั้นทำให้อูโก้รู้จักอิสซาเบล (โคลอี มอเรตซ์) หลานสาวเจ้าของร้านวัยเดียวกัน มิตรภาพเกิดขึ้นเมื่อทั้งสองรู้จักกัน พร้อมกับเรื่องราวผจญภัยในยุคหลังสงครามที่คนเลิกสนใจภาพยนตร์ แต่ทั้งสองจะคนนำมาเฟื่องฟูอีกครั้ง
นักแสดง

เอซา บัตเตอร์ฟีลด์ รับบท อูโก้ คาเบรต์
โคลอี มอเรตซ์ รับบท อิสซาเบล
เบน คิงสลีย์ รับบท ฌอร์ฌ เมลิเยส์/ปาป้า ฌอร์ฌ
ซาชา บารอน โคเน รับบท นายสถานีกุสตาฟ
เฮเลน แม็คโครรี รับบท ฌ็อนน์ ดี'แอคลี/มาม่า ฌ็อนน์
ไมเคิล สตัลเบิร์ก รับบท เรอเน่ ทาบาร์ด
จู๊ด ลอว์ รับบท พ่ออูโก้
เรย์ วินสโตน รับบท คลาวด์ คาเบรต์/ลุงอูโก้
คริสโตเฟอร์ ลี รับบท เมอซิเออร์ เลบิสส์
เอมิลี มอร์ติเมอร์ รับบท ลิเซตต์
ฟรานเช็ส เดอ ลา ทัวร์ รับบท มาดาม เอมิลี
ริชาร์ด กริฟฟิธส์ เมอร์ซิเออร์ ฟริค
แหล่งข้อมูลอื่น

Hugo ที่สยามโซน
ปลากดเกราะ

| ปลากดเกราะ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Callichthyidae
วงศ์ย่อย:: Callichthyinae
สกุล:: Hoplosternum
สปีชีส์:: H.  littorale
ชื่อทวินาม
Hoplosternum littorale (Hancock, 1828)

ชื่อพ้อง
  Callichthys littoralis Hancock, 1828  Callichthys laevigatus Valenciennes, 1836  Callichthys subulatus Valenciennes, 1840  Callichthys albidus Valenciennes, 1840  Callichthys chiquitos Castelnau, 1855  Hoplosternum stevardii Gill, 1858  Callichthys melampterus Cope, 1872  Hoplosternum schreineri Miranda Ribeiro, 1911  Cascadura maculocephala Ellis, 1913  Hoplosternum shirui Fowler, 1940  Hoplosternum littorale daillyi Hoedeman, 1952  Hoplosternum thoracatum cayennae Hoedeman, 1961 
สำหรับวงศ์ปลาซัคเกอร์ ดูที่ ปลาซัคเกอร์ธรรมดา
ปลากดเกราะ (อังกฤษ: Atipa, Brown hoplo) เป็นปลาน้ำจืดชนิดหนึ่ง ในอันดับปลาหนัง มีชื่อวิทยาศาสตร์ว่า Hoplosternum littorale ในวงศ์ปลาแพะ (Callichthyidae)
มีลำตัวป้อม ค่อนข้างแบนข้าง ส่วนหัวกลมมน มีหนวดสองคู่ ลำตัวปกคลุมด้วยแผ่นกระดูกสองแถวเรียงสานกัน ลำตัวด้านบนสีเทาอมเขียว ด้านหลังสีเทาอมสีเหลืองทอง ครีบทั้งหมดเป็นสีเทาดำ ครีบอกสีเหลืองทองโดยส่วนเงี่ยงจะมีสีเหลืองเข้มกว่าก้านครีบ
มีความยาวสูงสุดราว 24 เซนติเมตร เป็นปลาที่พบกระจายพันธุ์อย่างกว้างขวางมากในทวีปอเมริกาใต้ โดยสามารถพบได้ในลุ่มแม่น้ำในกรุงบัวโนสไอเรส ประเทศอาร์เจนตินา ภาคเหนือของเวเนซุเอลา ตลอดจนพบเป็นชนิดพันธุ์ต่างถิ่นในรัฐฟลอริดา ของสหรัฐอเมริกาอีกด้วย
เป็นปลาที่หากินบริเวณพื้นน้ำ อาหารได้แก่ หนอนแดงและซากอินทรีย์สาร แต่จะเปลี่ยนไปกินแมลงและสัตว์มีกระดองขนาดเล็กในช่วงฤดูแล้ง ปลาจะเริ่มผสมพันธุ์ในช่วงต้นฤดูฝน โดยจะสร้างหวอดคล้ายกับปลากัด ซึ่งทั้งเพศผู้และเพศเมียจะร่วมกันสร้างขึ้นมา ด้วยการเสียดสีร่างกายของกันและกัน หลังจากวางไข่แล้ว ปลาเพศผู้จะทำหน้าที่ดูแลปกป้องไข่  จนกระทั่งฟักออกเป็นตัวแล้วประมาณสองวันถัดมา จึงปล่อยให้หากินตามลำพัง
เป็นปลาที่มักพบในแหล่งน้ำที่มีอุณหภูมิประมาณ 18-26 องศาเซลเซียส และค่าความเป็นกรด-ด่างประมาณ 5.9-7.2 (pH) ที่เป็นพื้นที่ชุ่มน้ำและบึง ที่เป็นแหล่งน้ำนิ่งซึ่งมีปริมาณออกซิเจนละลายอยู่ค่อนข้างต่ำ หรือในป่าที่มีน้ำท่วมเกือบทั้งปี
ปลากดเกราะ ถือเป็นปลาเศรษฐกิจที่สำคัญชนิดหนึ่งในทวีปอเมริกาใต้ นิยมบริโภคกันทั่วไป ในตรินิแดดและเฟรนช์เกียนา มีการเพาะเลี้ยงกันด้วย อีกทั้งยังนิยมเลี้ยงเป็นปลาสวยงาม โดยมีชื่อเรียกในภาษาถิ่นว่า Camboatám และ Tamboatá
แหล่งข้อมูลอื่น

รูปและข้อมูลปลากดเกราะ
ประเทศเบลีซ

| เบลีซ Belize (อังกฤษ) |
| --- | --- |
   ธงชาติ     ตราแผ่นดิน  
คำขวัญ: ละติน: Sub Umbra Floreo  ("เราเจริญขึ้นภายใต้ร่มเงา")
เพลงชาติ: แลนด์ออฟเดอะฟรี "Land of the Free" 

เมืองหลวง: เบลโมแพน
เมืองใหญ่สุด: เบลีซซิตี
ภาษาราชการ: ภาษาอังกฤษ, ภาษาสเปน
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้สำเร็จราชการ : เดมฟรอยลา ซาลาม
• นายกรัฐมนตรี : จอห์นนี บรีเซโญ
 
เอกราช

• จาก สหราชอาณาจักร : 21 กันยายน พ.ศ. 2524
 
พื้นที่
• รวม: 22,966 ตารางกิโลเมตร (8,867 ตารางไมล์) (148)
• แหล่งน้ำ (%): 0.7
ประชากร
• ก.ค. 2549 ประมาณ: 287,730 (1792)
• ความหนาแน่น: 12.5 ต่อตารางกิโลเมตร (32.4 ต่อตารางไมล์) (2032)
จีดีพี (อำนาจซื้อ) : 2560[ต้องการอ้างอิง] (ประมาณ)
• รวม: $ 3.230 พันล้าน[ต้องการอ้างอิง]
• ต่อหัว: $ 8,341[ต้องการอ้างอิง]
จีดีพี (ราคาตลาด) : 2560[ต้องการอ้างอิง] (ประมาณ)
• รวม: $ 1.819 พันล้าน[ต้องการอ้างอิง]
• ต่อหัว: $ 4,698[ต้องการอ้างอิง]
จีนี (2542): 53.3 สูง
เอชดีไอ (2562):  0.716 สูง · 110
สกุลเงิน: ดอลลาร์เบลีซ (BZD)
เขตเวลา: UTC-6
รหัสโทรศัพท์: 501
โดเมนบนสุด: .bz
1God Save The King เป็นเพลงชาติอย่างเป็นทางการ แต่โดยทั่วไปแล้วจะใช้ในพระราชพิธีเท่านั้น2ข้อมูลปี พ.ศ. 2548
เบลีซ (อังกฤษ: Belize) เป็นชาติขนาดเล็ก ตั้งอยู่บนฝั่งตะวันออกของอเมริกากลาง ริมทะเลแคริบเบียน มีอาณาเขตจรดประเทศเม็กซิโกทางทิศตะวันตกเฉียงเหนือ และจรดประเทศกัวเตมาลาทางทิศตะวันตกและทิศใต้ มีประเทศฮอนดูรัสเป็นประเทศเพื่อนบ้านที่อยู่ใกล้เคียง ห่างออกไปเพียง 75 กิโลเมตร (47 ไมล์) ตามอ่าวฮอนดูรัสทางด้านตะวันออก
ชื่อประเทศมีต้นกำเนิดมาจากชื่อแม่น้ำเบลีซ ซึ่งเมืองเบลีซซิตี (เมืองหลวงเก่า) ก็ได้ชื่อมาจากแม่น้ำนี้ด้วยเช่นกัน ในภาษาสเปนมักจะเรียกว่า Belice
เบลีซเป็นสมาชิกของประชาคมแคริบเบียน (CARICOM) และ the Sistema de Integracion Centro Americana (SICA) และจัดว่าตนเองอยู่ทั้งในกลุ่มประเทศแคริบเบียนและอเมริกากลาง
ภูมิศาสตร์

ส่วนใหญ่เป็นป่าเขตร้อน มีที่ราบลุ่มบริเวณชายฝั่งทะเล มีเนินเขาทางตอนใต้
ประวัติศาสตร์ > ยุคอารยธรรมมายา

ประวัติศาสตร์ของเบลีซเริ่มต้นเมื่อ 1,500 ปีก่อนคริสตกาล เมื่อประเทศถูกครอบครองโดยอารยธรรมมายา มีแหล่งโบราณคดีจำนวนมากกระจายไปทั่วประเทศเช่น El Caracol, Lamanai และ Xunantunich สะท้อนให้เห็นถึงอดีตของประเทศและประชากรที่อาศัยอยู่
บทความหลัก: สงครามเซนต์จอร์จเบอร์ และ บริติชฮอนดูรัส
ช่วงกลางศตวรรษ มีชาว Baymen จากอังกฤษและสกอตแลนด์ได้กระจายอำนาจและเริ่มเข้ามาตั้งรกรากในเบลีซ สเปนก็ได้ใช้ความพยายามในการเข้าควบคุมประเทศ แต่ในที่สุดเบลีซก็ได้ถูกก่อตั้งให้เข้ามาร่วมอยู่จักรวรรดิอังกฤษ หลังจากสงครามเซนต์จอร์จเบอร์ (St. George’s Caye) ในปี ค.ศ. 1798 และ อยู่ภายใต้การปกครองของสหราชอาณาจักร มีสถานะเป็นอาณานิคมจนถึงปี ค.ศ. 1973 จนกระทั่งได้รับเอกราชในปี ค.ศ. 1981